cyanic-selkie/wikianc huggingface dataset:
ಗಣಿಗಾರಿಕೆ
ಗಣಿಗಾರಿಕೆ ಕಾರ್ಯವಿಧಾನಗಳು
ಉಪ-ಮೇಲ್ಮೈ ಗಣಿಗಾರಿಕೆಯ ಇತರ ವಿಧಾನಗಳೆಂದರೆ, ಹಾರ್ಡ್ ರಾಕ್ ಗಣಿಗಾರಿಕೆ ಇದು ಗಟ್ಟಿಯಾಗಿರುವ ವಸ್ತುಗಳ ಗಣಿಗಾರಿಕೆ ಮಾಡುತ್ತದೆ, ಬೋರ್ ಹೋಲ್ ಗಣಿಗಾರಿಕೆ, ಡ್ರಿಫ್ಟ್ ಎಂಡ್ ಫಿಲ್ ಗಣಿಗಾರಿಕೆ, ಲಾಂಗ್ ಹೋಲ್ ಸ್ಲೋಪ್ ಗಣಿಗಾರಿಕೆ, ಸಬ್ ಲೆವೆಲ್ ಕೇವಿಂಗ್ ಮತ್ತು ಬ್ಲಾಕ್ ಕೇವಿಂಗ್.
ಯಂತ್ರೋಪಕರಣಗಳು
ಭೂಮಿಯನ್ನು ಅಗೆಯಲು ಬುಲ್ಡೊಜರ‍್ಗಳು, ಡ್ರಿಲ್‍ಗಳು, ಸ್ಫೋಟಕಗಳು ಮತ್ತು ಟ್ರಕ್‍ಗಳ ಅವಶ್ಯಕತೆ ಇದೆ. ಪ್ಲೇಸರ್ ಗಣಿಗಾರಿಕೆಯ ದೃಷ್ಟಾಂತದಲ್ಲಿ, ಅಸಂಯೋಜಿತ ಜಲ್ಲಿ ಗರಸು ಅಥವಾ ನೆರೆಮಣ್ಣು, ಇವುಗಳು ಒಂದು ಹಾಪರ್ ಮತ್ತು ಒಂದು ಅಲುಗಾಡುವ ಪರದೆ ಅಥವಾ ಟ್ರೊಮ್ಮೆಲ್ ಅನ್ನು ಒಳಗೊಂಡಿರುವ ಯಂತ್ರೋಪಕರಣಗಳಿಗೆ ಒದಗಿಸುತ್ತವೆ, ಅವು ಅನುಪಯುಕ್ತ ಜಲ್ಲಿ ಗರಸುಗಳಿಂದ ಬೇಕಾದ ಖನಿಜಗಳನ್ನು ಬಿಡುಗಡೆ ಮಾಡುತ್ತದೆ.
ನೀರಿನ ಕಾಲುವೆಗಳು ಅಥವಾ ಜಿಗ್‍ಗಳನ್ನು ಉಪಯೋಗಿಸಿ ಖನಿಜಗಳನ್ನು ಕೇಂದ್ರೀಕರಿಸಲಾಗುವುದು.
ವಿಶ್ಲೇಷಣೆಗೆ ಮಾದರಿಯನ್ನು ಪಡೆಯಲು, ಸ್ಟೋಪ್‍ಗಳನ್ನು ತೆಗೆಯಲು, ಕೊಳವೆಗಳನ್ನು ಇಳಿಸಲು ದೊಡ್ಡ ಡ್ರಿಲ್‍ಗಳನ್ನು ಉಪಯೋಗಿಸುತ್ತಾರೆ. ಗಣಿಗಾರರ, ಖನಿಜಗಳ ಮತ್ತು ನಿರುಪಯುಕ್ತಗಳ ಸಾರಿಗೆಗೆ ಟ್ರಾಮುಗಳನ್ನು ಉಪಯೋಗಿಸುತ್ತಾರೆ.
ಗಣಿಗಾರರು ಗಣಿಯ ಒಳಗೆ ಹೋಗಲು ಮತ್ತು ಹೊರ ಬರಲು, ಬಂಡೆಗಳನ್ನು ಸಾಗಿಸಲು ಮತ್ತು ಅದಿರನ್ನು ಹೊರತೆಗೆಯಲು, ಯಂತ್ರಗಳನ್ನು ನೆಲದಡಿಯ ಗಣಿಗಳಿಗೆ ಸಾಗಿಸಲು ಮತ್ತು ಹೊರತರುವ ಕೆಲಸವನ್ನು ಲಿಫ್ಟ್ ಗಳು ಮಾಡುತ್ತವೆ.
ಮೇಲ್ಮೈ ಗಣಿಗಾರಿಕೆಯಲ್ಲಿ ದೊಡ್ಡ ಟ್ರಕ್‍ಗಳು, ಶೊವೆಲ್‍ಗಳು ಮತ್ತು ಕ್ರೇನ್‍ಗಳು ದೊಡ್ಡ ಪ್ರಮಾಣದ ನಿರುಪಯುಕ್ತಗಳು ಮತ್ತು ಅದಿರನ್ನು ಚಲಿಸುವ ಕೆಲಸ ಮಾಡುತ್ತವೆ.
ಕಾರ್ಯಾಚರನೆಯಾಗುತ್ತಿರುವ ಪ್ರದೇಶಗಳು ಖನಿಜಗಳು ಹೆಚ್ಚಾಗಿ ಹೊಂದಿರುವ ವಸ್ತುವನ್ನು ಒಂದುಗೂಡಿಸಲು ಮತ್ತು ಅದಿರಿನಿಂದ ಬೇಕಾದ ಸಂಯೋಗಗಳು ಮತ್ತು ಲೋಹಗಳನ್ನು ಪಡೆಯಲು ದೊಡ್ಡ ಕ್ರಶರ‍್ಗಳು, ಮಿಲ್‍ಗಳು, ರಿಯೆಕ್ಟರ‍್ಗಳು, ರೋಸ್ಟರ‍್ಗಳು ಮತ್ತು ಇತರ ಉಪಕರಣಗಳನ್ನು ಬಳಸುತ್ತವೆ
ಸಾರದಂಥ ಲೋಹಶಾಸ್ತ್ರ
extractive ಲೋಹಶಾಸ್ತ್ರದ ವಿಜ್ಞಾನ ಲೋಹಶಾಸ್ತ್ರದ ವಿಜ್ಞಾನದಲ್ಲಿ ಒಂದು ಮುಖ್ಯವಾದ ವಿಷಯ, ಇದು ವಿಶೇಷವಾಗಿ ರಾಸಾಯನಿಕ ಮತ್ತು ಯಾಂತ್ರಿಕ ರೂಪದಲ್ಲಿ ಅದಿರುಗಳಿಂದ ಬೆಲೆಬಾಳುವ ಲೋಹಗಳನ್ನು ಪಡೆಯುವುದನ್ನು ಅಭ್ಯಸಿಸುತ್ತದೆ.
ಖನಿಜ ಕಾರ್ಯಾಚರಣೆ (ಅಥವಾ ಮಿನರಲ್ ಡ್ರೆಸ್ಸಿಂಗ್) ಇದು ಲೋಹಶಾಸ್ತ್ರದ ವಿಜ್ಞಾನದಲ್ಲಿ ಒಂದು ವಿಶೇಷವಾದ ವಿಷಯ, ಇದು ಬೆಲೆಬಾಳುವ ಲೋಹಗಳು ಅಥವಾ ಖನಿಜಗಳನ್ನು ಅವುಗಳ ಅದುರು ಕಸ (ನಿರುಪಯುಕ್ತ ವಸ್ತು) ನಿಂದ ಬೇರ್ಪಡಿಸಲು (ಉದ್ಧರಣ ಲೋಹಶಾಸ್ತ್ರ) ಸಾಧ್ಯ ಮಾಡುವ ಯಾಂತ್ರಿಕ ರೂಪದ ಒಡೆಯುವುದು, ಪುಡಿ ಮಾಡುವುದು, ಮತ್ತು ತೊಳೆಯುವುದರ ಅಧ್ಯಯನ ನಡೆಸುತ್ತದೆ.
ಅದಿರನ್ನು ಕರಗಿಸುವಂತಹ ರಾಸಾಯನಿಕ ರೂಪದಲ್ಲಿ ಅಥವಾ ಅಲ್ಯೂಮಿನಿಯಂನ್ನು ಬೇರ್ಪಡಿಸುವ ಸಂದರ್ಭದಲ್ಲಿ ವಿದ್ಯುದ್ವಿಚ್ಛೇದನದ ಸಂಕೊಚನದ ಮೂಲಕ ಇದನ್ನು ಮಾಡಲಾಗುತ್ತದೆ.
ಭೂಲೋಹಶಾಸ್ತ್ರ, ಭೂಗರ್ಭಿಕ ವಿಜ್ಞಾನದ ಜೊತೆ ... ಲೋಹಶಾಸ್ತ್ರ ಮತ್ತು ಗಣಿಗಾರಿಕೆಯನ್ನು ಸಂಯೋಜಿಸುತ್ತದೆ.
ಪಾರಿಸಾರಿಕ ಪರಿಣಾಮಗಳು
ಗಣಿಗಾರಿಕಾ ಕಾರ್ಯಾಚರಣೆಗಳ ರಾಸಾಯನಿಕಗಳಿಂದ ಭೂಸವೆತ, ಸಿಂಖೋಲ್‌ಗಳ ನಿರ್ಮಾಣ, ಜೈವಿಕವೈವಿಧ್ಯದ ನಾಶ, ಮತ್ತು ಮಣ್ಣು, ಭೂಜಲ ಮತ್ತು ಮೇಲ್ಮೈ ನೀರಿನ ಕಶ್ಮಲೀಕರಣ ಇವುಗಳನ್ನು ಪರಿಸರೀಯ ವಿಷಯಗಳು ಒಳಗೊಂಡಿವೆ. ಕೆಲವು ಸಂದರ್ಭಗಳಲ್ಲಿ, ಗಣಿಗಾರಿಕೆಯ ಸಮೀಪದ ಪ್ರದೇಶಗಳಲ್ಲಿ ಶಿಲಾಖಂಡರಾಶಿ ಮತ್ತು ಮಣ್ಣಿನಲ್ಲಿ ನಿರ್ಮಿತ ಸಂಗ್ರಹಗಳಿಗಾಗಿ ದೊರಕುವ ಜಾಗವನ್ನು ಹೆಚ್ಚಿಸುವ ಸಲುವಾಗಿ ಕಾಡಿನ ಮರಗಳನ್ನು ಕತ್ತರಿಸುವುದನ್ನು ಮಾಡಲಾಯಿತು.
ರಾಸಾಯನಿಕಗಳ ಸೋರಿಕೆಯಿಂದ ಆದ ಕಶ್ಮಲೀಕರಣವನ್ನು ಸರಿಯಾಗಿ ನಿಯಂತ್ರಿಸದಿದ್ದರೆ ಇದು ಸ್ಥಳೀಯ ಜನರ ಆರೋಗ್ಯದ ಮೇಲೆ ದುಷ್ಪರಿಣಾಮ ಬೀರಬಹುದು.
1992 ರಲ್ಲಿ ರಾಷ್ಟ್ರದ ಗಡಿಯಾಚೆಗಿನ ಕಂಪನಿಗಳಿಗಾಗಿ ಬರೆಯಲ್ಪಟ್ಟ ಒಂದು ನೀತಿ ಸಂಹಿತೆಯನ್ನು ರಿಯೋ ಅರ್ಥ್ ಸಮಿತ್‌ನಲ್ಲಿ ಯುಎನ್ ಕೇಂದ್ರದಿಂದ ರಾಷ್ಟ್ರದ ಗಡಿಯಾಚೆಗಿನ ಕಂಪನಿಗಳಿಗಾಗಿ (UNCTC) ಸೂಚಿಸಲ್ಪಟ್ಟಿತು, ಆದರೆ ಸಮರ್ಥನೀಯ ಅಭಿವೃದ್ದಿಗಾಗಿ ವ್ಯವಹಾರ ಮಂಡಳಿಯು (BCSD) ಅಂತರಾಷ್ಟ್ರೀಯ ವಾಣಿಜ್ಯ ಮಂಡಳಿಯ (ICC) ಜೊತೆ ಅದಕ್ಕೆ ಬದಲಾಗಿ ಸ್ವಯಂ-ನಿರ್ವಹಣೆಯ ಪರವಾಗಿ ಯಶಸ್ವಿಯಾಗಿ ವಾದಿಸಿತು. ಪರಿಸರೀಯ ಪರಿಣಾಮಗಳು ಮತ್ತು ಮಾನವ ಆರೋಗ್ಯದ ಮೇಲಾಗುವ ದುಷ್ಪರಿಣಾಮಗಳನ್ನು ಕಡಿಮೆ ಮಾಡಲು ಹೆಚ್ಚು ದೇಶಗಳಲ್ಲಿ ಗಣಿಗಾರಿಕಾ ಕಂಪನಿಗಳು ಬಿಗಿಯಾದ ಪರಿಸರೀಯ ಮತ್ತು ಪುನರ್ವಸತಿಗೊಳಿಸುವ ನಿಯಮಗಳನ್ನು ಪಾಲಿಸುವ ಅವಶ್ಯಕತೆ ಇದೆ
ಈ ಎಲ್ಲ ಸಂಹಿತೆಗಳು ಮತ್ತು ನಿಯಮಾವಳಿಗಳಿಗೆ ಸಾಮಾನ್ಯ ಕ್ರಮಗಳ ಅವಶ್ಯಕತೆಯಿದೆ, ಅವು ಪರಿಸರೀಯ ಪರಿಣಾಮ ನಿರ್ಧರಿಸುವಿಕೆ, ಪರಿಸರ ವ್ಯವಸ್ಥೆಯ ಯೋಜನೆಗಳ ಅಭಿವೃದ್ಧಿ, ಗಣಿಯ ಮುಚ್ಚುವಿಕೆಯ ಯೋಜನೆಗಳು (ಇದನ್ನು ಗಣಿಗಾರಿಕೆ ಕಾರ್ಯಾಚರಣೆಯನ್ನು ಪ್ರಾರಂಭಿಸುವ ಮೊದಲು ಮಾಡಲೇಬೇಕು), ಮತ್ತು ಕಾರ್ಯಾಚರಣೆಯ ಸಮಯದಲ್ಲಿ ಮತ್ತು ಮುಕ್ತಾಯದ ನಂತರ ಪರಿಸರೀಯ ಪರಿವೀಕ್ಷಣೆ.
ಪ್ರಮುಖ ಗಣಿಗಾರಿಕೆ ಕಂಪನಿಗಳಿಗೆ, ಅಂತರಾಷ್ಟ್ರೀಯ ಹಣಕಾಸನ್ನು ಪಡೆಯುತ್ತಿರುವ ಯಾವುದೇ ಕಂಪನಿಗಳಿಗೆ ಒಳ್ಳೆಯ ಪರಿಸರೀಯ ಮೌಲ್ಯಗಳನ್ನು ಜಾರಿಮಾಡಲು ಹಲವಾರು ಇತರ ಯಾಂತ್ರಿಕವ್ಯವಸ್ಥೆಗಳಿರುತ್ತವೆ. ಇಕ್ವೇಟರ್ ಸಿದ್ಧಾಂತಗಳು, ಐಎಫ್‍ಸಿ ಪರಿಸರೀಯ ಮೌಲ್ಯಗಳು, ಸಾಮಾಜಿಕ ಜವಬ್ದಾರಿಯ ವಿನಿಯೋಗಕ್ಕೆ ಮಾನದಂಡದಂತಹ ಹಣಕಾಸು ಮೌಲ್ಯಗಳಿಗೆ ಇವುಗಳು ಸಂಬಂಧಿಸಿವೆ. ಗಣಿಗಾರಿಕಾ ಕಂಪನಿಗಳು ಈ ಹಣಕಾಸಿನ ಉದ್ದಿಮೆಗಳ ಮೇಲ್ವಿಚಾರಣೆಯನ್ನು ಒಂದು ಹಂತದ ಸ್ವಯಂ-ನಿರ್ದೇಶನವನ್ನು ಮಾಡಿಕೊಳ್ಳಲು ವಾದಿಸುವುದಕ್ಕಾಗಿ ಬಳಸಿಕೊಂಡವು. ಇದು ವಿಶ್ವ ವ್ಯಾಪಕ ಗಣಿಗಾರಿಕಾ ತೊಡಗುವಿಕೆಯನ್ನು ಅನುಸರಿಸಿತ್ತು, ಒಂಭತ್ತು ಅತ್ಯಂತ ವ್ಯಾಪಕವಾದ ಲೋಹಗಳು ಮತ್ತು ಗಣಿಗಾರಿಕಾ ಕಂಪನಿಗಳ ಮೂಲಕ ಇದು ಪ್ರಾರಂಭವಾಗಿತ್ತು, ಮತ್ತು ಅಂತರರಾಷ್ಟ್ರೀಯವಾಗಿ ಗಣಿಗಾರಿಕೆ ಮತ್ತು ಲೋಹಗಳ ಕೈಗಾರಿಕೆಯಲ್ಲಿ ಸಾಮಾಜಿಕ ಮತ್ತು ಪರಿಸರೀಯ ಕಾರ್ಯ ನಿರ್ವಹಣಾ ಸುಧಾರಣೆಗೆ "ಕ್ರಿಯಾವರ್ಧಕದಂತೆ ಕೆಲಸ ಮಾಡಲು" ಗಣಿಗಾರಿಕೆ ಮತ್ತು ಲೋಹಗಳ ಮೇಲೆ ಅಂತರರಾಷ್ಟ್ರೀಯ ಕೌನ್ಸಿಲನ್ನು ರಚಿಸಲು ಮುಂದಾಗಿತ್ತು.
ಗಣಿಗಾರಿಕಾ ಕೈಗಾರಿಕೆ ವಿವಿಧ ಸಂರಕ್ಷಣಾ ಗುಂಪುಗಳಿಗೆ ಹಣ ಒದಗಿಸಿದೆ, ಇದರಲ್ಲಿ ಕೆಲವು ಸಂರಕ್ಷಣಾ ಕಾರ್ಯಕ್ರಮಗಳ ಜೊತೆ ಕೆಲಸ ಮಾಡುತ್ತಿವೆ ಅವು ಸ್ಥಳೀಯ ವ್ಯಕ್ತಿ ಹಕ್ಕನ್ನು ಹೊಂದಿರುವ ಗೋಚರ ಸಮ್ಮತಿಯ ಜೊತೆ ವಿಚಿತ್ರ ರೀತಿಯಲ್ಲಿರಲ್ಪಡುತ್ತವೆ - ಮುಖ್ಯವಾಗಿ ಭೂ ಉಪಯೋಗ ನಿರ್ಧಾರಗಳನ್ನು ಮಾಡುವ ಹಕ್ಕುಗಳು.
ಅದಿರಿನ ಮಿಲ್ಲುಗಳು ಹೆಚ್ಚಿನ ಪ್ರಮಾಣದ ನಿರುಪಯುಕ್ತಗಳನ್ನು ಉತ್ಪಾದಿಸುತ್ತವೆ, ಇವನ್ನು ಉಳಿಕೆಗಳು ಎನ್ನುವರು.
ಉದಾಹರಣೆಗೆ, ಪ್ರತಿ ಒಂದು ಟನ್ ತಾಮ್ರಕ್ಕೆ 99 ಟನ್ ನಿರುಪಯುಕ್ತ ಉತ್ಪಾದನೆಯಾಗುತ್ತದೆ, ಚಿನ್ನದ ಗಣಿಗಾರಿಕೆಯಲ್ಲಿ (ಉದ್ಧರಣ ಬೇಕಾಗುತ್ತದೆ) ಈ ಪ್ರಮಾಣ ಇನ್ನೂ ಹೆಚ್ಚು. ಈ ಉಳಿಕೆಗಳು ವಿಷಕಾರಿಯಾಗಿರಬಹುದು.
ಸಾಮಾನ್ಯವಾಗಿ ಸ್ಲರಿಯ ರೂಪದಲ್ಲಿ ಉತ್ಪಾದನೆಯಾಗುವ ಉಳಿಕೆಗಳನ್ನು ಹೆಚ್ಚಾಗಿ ನೈಸರ್ಗಿಕವಾಗಿರುವ ಕಣಿವೆಗಳಲ್ಲಿ ಮಾಡಿದ ಹೊಂಡಗಳಲ್ಲಿ ಬಿಸಾಡಲಾಗುತಿತ್ತು.
ಈ ಹೊಂಡಗಳನ್ನು ಸ್ವತ್ತು ನಿಷೇಧಗಳ (ಅಣೆಕಟ್ಟುಗಳು ಅಥವಾ ಒಡ್ಡು ಹಾಕಿದ ಅಣೆಕಟ್ಟುಗಳು) ಮೂಲಕ ಸುರಕ್ಷಿತ ಮಾಡಿರುತ್ತಾರೆ. 2000ದಲ್ಲಿ, ಅಂದಾಜಿನ ಪ್ರಕಾರ ಉಳಿಕೆಗಳ ಸ್ವತ್ತು ನಿಷೇಧಗಳು 3,500 ಇತ್ತು, ಮತ್ತು ಪ್ರತಿ ವರ್ಷ 2 ರಿಂದ 5 ಪ್ರಮುಖ ವೈಫಲ್ಯಗಳು ಮತ್ತು 35 ಸಣ್ಣ ವೈಫಲ್ಯಗಳು (ಉದ್ಧರಣ ಬೇಕಾಯಿತು) ಸಂಭವಿಸಿದವು; ಉದಾಹರಣೆಗೆ, ಮರ್ಕೊಪ್ಪರ್ ಗಣಿಗಾರಿಕಾ ದುರಂತದಲ್ಲಿ ಕಡಿಮೆ ಅಂದರೂ 2 ಮಿಲಿಯನ್ ಟನ್‍ಗಳಷ್ಟು ಉಳಿಕೆಗಳು ಅಲ್ಲಿನ ನದಿಗೆ ಬಿಡಲಾಗಿತ್ತು.
ನೀರಿನಡಿಯಲ್ಲಿ ಉಳಿಕೆಗಳ ವಿಲೇವಾರಿ ಮತ್ತೊಂದು ಆಯ್ಕೆಯಾಗಿದೆ.
ಉಳಿಕೆಗಳನ್ನು ಸಮುದ್ರದಲ್ಲಿ ವಿಲೇವಾರಿ ಮಾಡುವ ಸಬ್‍ಮರೈನ್ ಟೇಲಿಂಗ್ಸ್ ಡಿಸ್‍ಪೊಸಲ್ (ಎಸ್‍ಟಿಡಿ) ಪರಿಪೂರ್ಣವಾಗಿದೆ ಎಂದು ಗಣಿಗಾರಿಕಾ ಕೈಗಾರಿಕೆ ಪ್ರತಿಪಾದಿಸಿತು ಏಕೆಂದರೆ ಇದು ಉಳಿಕೆಗಳ ಹೊಂಡಗಳ ತೊಂದರೆಗಳನ್ನು ದೂರವಾಗಿಸುತ್ತದೆ; ಆದರೂ ಸಂಯುಕ್ತ ಸಂಸ್ಥಾನ ಮತ್ತು ಕೆನಡಗಳಲ್ಲಿ ಇದು ನ್ಯಾಯಸಮ್ಮತವಲ್ಲ, ಇದನ್ನು ಅಭಿವೃದ್ಧಿ ಹೊಂದುತ್ತಿರುವ ಪ್ರದೇಶದಲ್ಲಿ ಉಪಯೋಗಿಸುತ್ತಾರೆ.
ಇಂಟರ‍್ನ್ಯಾಷನಲ್ ಆರ್ಗನೈಜೇಶನ್ ಫಾರ್ ಸ್ಟ್ಯಾಂಡರ್ಡೈಜೇಶನ್ (ಆಯ್‍ಎಸ್‍ಒ)ದ ಮೂಲಕ ಆಯ್‍ಎಸ್‍ಒ 9000 ಮತ್ತು ಆಯ್‍ಎಸ್‍ಒ 14001ನಂತೆ ಒಳ್ಳೆಯ ಬಳಕೆಗಳ ಜೊತೆ ಗಣಿಗಳ ಧೃಡೀಕರಣ ಆಗುತ್ತದೆ, ಇದು 'ಧೃಢೀಕರಿಸಬಹುದಾದ ವಾತಾವರಣ ನಿರ್ವಹಣಾ ವ್ಯವಸ್ಥೆ' ಎಂದು ಧೃಡೀಕರಿಸುತ್ತದೆ; ಈ ದೃಡೀಕರಣ ಚಿಕ್ಕ ತನಿಖೆಗಳನ್ನು ಒಳಗೊಂಡಿರುತ್ತದೆ, ಆದಾಗ್ಯೂ ಇದು ಬಿಗಿತದ ಕೊರತೆಯ ಆರೋಪವನ್ನು ಹೊಂದಿದೆ.
ಧೃಡೀಕರಣ ಸೆರೆಸ್' ಗ್ಲೋಬಲ್ ರಿಪೋರ್ಟಿಂಗ್ ಇನಿಶಿಯೇಟಿವ್ ಮೂಲಕ ಸಹ ದೊರೆಯುತ್ತದೆ, ಆದರೆ ಈ ವರದಿಗಳು ಸ್ವಇಚ್ಛಿತ ಮತ್ತು ಪರಿಶೀಲಿಸದವುಗಲಾಗಿರುತ್ತವೆ.
ಹಲವು ರೀತಿಯ ಇತರ ಧೃಡೀಕರಣ ಕಾರ್ಯಕ್ರಮಗಳು ವಿಶಿಷ್ಟವಾಗಿ ಲಾಭಾಪೇಕ್ಷೆಯಿಲ್ಲದ ಗುಂಪುಗಳ ಮೂಲಕ ವಿವಿಧ ಪ್ರಾಜೆಕ್ಟುಗಳಿಗೆ ಅಸ್ತಿತ್ವದಲ್ಲಿವೆ.
ನಿಯಂತ್ರಣಗಳು ಮತ್ತು ವಿಶ್ವ ಬ್ಯಾಂಕ್ ಸಂಬಂಧ
1955ರಿಂದ ಗಣಿಗಾರಿಕಾ ಪ್ರಕ್ರಿಯೆಯಲ್ಲಿ ವಿಶ್ವ ಬ್ಯಾಂಕ್ ತೊಡಗಿಸಿಕೊಂಡಿದೆ, ಮುಖ್ಯವಾಗಿ ಇದರ ಪುನರ್ನಿರ್ಮಾಣ ಮತ್ತು ಅಭಿವೃದ್ಧಿಗೆ ಅಂತರರಾಷ್ಟ್ರೀಯ ಬ್ಯಾಂಕಿನಿಂದ ಹಣ ನೀಡುವ ಮೂಲಕ, ಜೊತೆಗೆ ಬ್ಯಾಂಕಿನ ಮಲ್ಟಿಲ್ಯಾಟರಲ್ ಇನ್‍ವೆಸ್ಟ್ಮೆಂಟ್ ಗ್ಯಾರಂಟಿ ಎಜೆನ್ಸಿ ಪಾಲಿಟಿಕಲ್ ರಿಸ್ಕ್ ಇನ್ಸುರೆನ್ಸ್ ನ್ನು ಒದಗಿಸುತ್ತದೆ.
1955 ಮತ್ತು 1990ರ ನಡುವೆ ಇದು ಸುಮಾರು 2 ಬಿಲಿಯನ್ ಡಾಲರ‍್ಗಳನ್ನು ಐವತ್ತು ಗಣಿಗಾರಿಕಾ ಪ್ರಾಜೆಕ್ಟುಗಳಿಗೆ ಒದಗಿಸಿದೆ, ಸುಧಾರಣೆ ಮತ್ತು ಪುನರ್ವಸತಿ, ಹಸಿರುಭೂಮಿಯ ಗಣಿ ನಿರ್ಮಾಣ, ಖನಿಜದ ಕಾರ್ಯಾಚರಣೆ, ತಾಂತ್ರಿಕ ನೆರವು, ಮತ್ತು ಇಂಜನಿಯರಿಂಗ್ ಎಂದು ಮುಖ್ಯವಾಗಿ ವರ್ಗೀಕರಿಸಿದೆ.
ಈ ಪ್ರಾಜೆಕ್ಟುಗಳನ್ನು ವಿಮರ್ಶಿಸಲಾಗಿದೆ, ಮುಖ್ಯವಾಗಿ 1981ರಲ್ಲಿ ಆರಂಭಗೊಂಡ ಬ್ರೆಜಿಲ್ಲಿನ ಫೆರೋ ಸರಜಸ್ ಪ್ರಾಜೆಕ್ಟ್.
ವಿದೇಶಿ ಬಂಡವಾಳ ಹೂಡಿಕೆಯನ್ನು ಹೆಚ್ಚಿಸುವ ಉದ್ದೇಶದಿಂದ ಬ್ಯಾಂಕು ಗಣಿಗಾರಿಕಾ ಕೋಡುಗಳನ್ನು ಪ್ರಾರಂಭಿಸಿತು, 1988ರಲ್ಲಿ ಅದರ ತೊಡಗಿಸಿಕೊಳ್ಳುವಿಕೆಯನ್ನು ಹೇಗೆ ಹೆಚ್ಚಿಸಬೇಕು ಎನ್ನುವುದರ ಮೇಲೆ 45 ಗಣಿಗಾರಿಕಾ ಕಂಪನಿಗಳಿಂದ ಕೋರಿಕೆಯ ಪ್ರತಿಕ್ರಿಯೆ ದೊರೆಯಿತು.
1992ರಲ್ಲಿ ಬ್ಯಾಂಕು ಹೊಸ ಸಂಹಿತೆಗಳ ಜೊತೆ ಸರ್ಕಾರ ನಡೆಸುತ್ತಿರುವ ಗಣಿಗಾರಿಕಾ ಕಂಪನಿಗಳ ಖಾಸಗೀಕರಣವನ್ನು ಉತ್ತೇಜಿಸುವುದನ್ನು ಪ್ರಾರಂಭಿಸಿತು, ಇದರ ವರದಿಯನ್ನು ಆಫ್ರಿಕಾದ ಗಣಿಗಾರಿಕೆಗೆ ತಂತ್ರ ಗಳ ಜೊತೆ ಪ್ರಾರಂಭವಾಯಿತು.
1997ರಲ್ಲಿ, ಲ್ಯಾಟಿನ್ ಅಮೇರಿಕಾದ ದೊಡ್ಡ ಗಣಿಗಾರ ಕಂಪಾನಿಯೋ ವಲ್ ದೊ ರಿಯೊ ಡೋಸ್ (ಸಿವಿಆರ‍್ಡಿ) ಖಾಸಗಿಗೊಳಿಸಿದ.
ಇವು ಮತ್ತು ಫಿಲಿಫೈನ್ಸ್ 1995 ಮೈನಿಂಗ್ ಏಕ್ಟ್ ನಂತಹ ಇತರ ಬದಲಾವಣೆಗಳು ವಿಶ್ವ ಬ್ಯಾಂಕ್ ಮೂರನೇ ವರದಿ (ಸದಸ್ಯ ದೇಶಗಳಲ್ಲಿ ಖನಿಜಗಳ ಕ್ಷೇತ್ರದ ಅಭಿವೃದ್ಧಿ ಮತ್ತು ಸುಧಾರಣೆಗೆ ಸಹಾಯ ) ಪ್ರಕಟಿಸುವಂತೆ ಮಾಡಿದವು, ಇದು ಸ್ಥಳೀಯ ಜನರಿಗೆ ನಿರ್ಭಂದಕ ಪರಿಸರದ ಪರಿಣಾಮದ ನೆರವು ಮತ್ತು ಗಮನವನ್ನು ನಮೂದಿಸಿದೆ.
ಈ ವರದಿಯ ಆಧಾರದ ಮೇಲಿರುವ ಸಂಹಿತೆಗಳು ಅಭಿವೃದ್ಧಿ ಹೊಂದುತ್ತಿರುವ ದೇಶಗಳ ಶಾಸನದಲ್ಲಿ ಪ್ರಭಾವ ಬೀರಿದವು. ಹೊಸ ಸಂಹಿತೆಗಳು ಟ್ಯಾಕ್ಸ್ ಹಾಲಿಡೆಯ್ಸ್, ಝೀರೊ ಕಸ್ಟಮ್ ಡ್ಯೂಟಿ, ಕಡಿಮೆ ಆದಾಯ ತೆರಿಗೆಗಳು, ಮತ್ತು ಸಂಬಂಧಿತ ಕ್ರಮಗಳ ಮೂಲಕ ಹೆಚ್ಚು ಅಭಿವೃದ್ಧಿಗೊಳಿಸುವ ಉದ್ದೇಶ ಹೊಂದಿದ್ದವು.
ಈ ಸಂಹಿತೆಗಳ ಫಲಿತಾಂಶಗಳನ್ನು ಕ್ಯುಬೆಕ್‍ನ ವಿಶ್ವವಿದ್ಯಾಲಯದ ಗುಂಪಿನ ಮೂಲಕ ವಿಶ್ಲೇಷಿಸಲಾಯಿತು, ಸಂಹಿತೆಗಳು ವಿದೇಶಿ ಬಂಡವಾಳ ಹೂಡಿಕೆಯನ್ನು ಹೆಚ್ಚಿಸಿದವು ಆದರೆ "ಸಮ್ಮತಿ ನೀಡುವ ಮುಂದುವರೆಯಬಲ್ಲ ಬೆಳವಣಿಗೆಯ ಹೆಚ್ಚಿನ ಕೊರತೆ".
ನೈಸರ್ಗಿಕ ಸಂಪನ್ಮೂಲಗಳು ಮತ್ತು ಆರ್ಥಿಕ ಅಭಿವೃದ್ಧಿಯ ನಡುವಿನ ಗಮನಿಸಿದ ಋಣಾತ್ಮಕ ಸಂಬಂಧವನ್ನು ಸಂಪನ್ಮೂಲ ಶಾಪ ಎನ್ನುವರು.
ಗಣಿಗಾರಿಕಾ ಕೈಗಾರಿಕೆ
ಗಣಿಗಾರಿಕೆ ಬಹಳ ದೇಶಗಳಲ್ಲಿ ಅಸ್ತಿತ್ವದಲ್ಲಿದೆ ಆದರೆ ಆಸ್ಟ್ರೇಲಿಯ ಮತ್ತು ಕೆನಡಗಳು ದೇಶೀಯ ಗಣಿಗಾರಿಕಾ ಪರಿಣಿತಿಗೆ ಪ್ರಸಿದ್ಧಿಯನ್ನು ಹೊಂದಿವೆ, ಮತ್ತು ಲಂಡನ್ ರಿಯೊ ಟಿಂಟೊ, ಬಿಎಚ್‍ಪಿ ಬಿಲಿಟನ್, ಮತ್ತು ಆಂಗ್ಲೊ ಅಮೆರಿಕನ್ ಪಿಎಲ್‍ಸಿಗಳಂತಹ ವಿಶ್ವವ್ಯಾಪಿ "ಗಣಿಗಾರಿಕಾ ನೆಲೆಗಳ" ರಾಜಧಾನಿ ಎಂದು ಕರೆಯಲ್ಪಡುತ್ತದೆ.
ಸಂಯುಕ್ತ ಸಂಸ್ಥಾನದ ಗಣಿ ಕೈಗಾರಿಕೆ ಸಹ ದೊಡ್ಡದಾಗಿದೆ ಆದರೆ ಇದು ಕಲ್ಲಿದ್ದಲು ಮತ್ತು ಅಲೋಹ ಖನಿಜಗಳು ಪ್ರಧಾನವಾಗಿವೆ, ಮತ್ತು ಸಂಯುಕ್ತ ಸಂಸ್ಥಾನದಲ್ಲಿ ಗಣಿಗಾರಿಕೆಯ ಪ್ರಾಮುಖ್ಯತೆಯನ್ನು ಕಡಿಮೆ ಮಾಡಲು ಹಲವಾರು ನಿಯಮಾವಳಿಗಳನ್ನು ಮಾಡಲಾಗಿದೆ.
2007ರಲ್ಲಿ ಗಣಿ ಕಂಪನಿಗಳ ಒಟ್ಟೂ ಮಾರುಕಟ್ಟೆಯ ಬಂಡವಾಳ 962 ಬಿಲಿಯನ್ ಯುಎಸ್ ಡಾಲರ್ ಆಗಿತ್ತು, 2007ರಲ್ಲಿ ವಿಶ್ವವ್ಯಾಪಿ ಪಬ್ಲಿಕ್ ಟ್ರೇಡೆಡ್ ಕಂಪನಿಗಳ ಮಾರುಕಟ್ಟೆಯ ಬಂಡವಾಳ 50 ಟ್ರಿಲಿಯನ್ ಯುಎಸ್ ಡಾಲರ್ ಆಗಿತ್ತು.
ಖಾಸಗಿ ಉದ್ಯಮಿಗಳು ಅಥವಾ ಸಣ್ಣ ಉದ್ಯಮಗಳು ಕೆಲವೊಮ್ಮೆ ಪರಿಶೋಧನೆ ಮತ್ತು ಗಣಿಗಾರಿಕೆಯನ್ನು ನಡೆಸಬಹುದಿತ್ತು, ಆಧುನಿಕ ದಿನಗಳಲ್ಲಿ ಗಣಿಯನ್ನು ಪ್ರಾರಂಭಿಸಲು ದೊಡ್ಡ ಉದ್ಯಮಗಳಿಗೆ ಹೆಚ್ಚಿನ ಬಂಡವಾಳ ಬೇಕಾಗುತ್ತದೆ. ಪರಿಣಾಮವಾಗಿ, ಕೈಗಾರಿಕೆಯ ಗಣಿಗಾರಿಕಾ ವಲಯವನ್ನು ಬೃಹತ್ ಕಂಪನಿಗಳು, ಕೆಲವೊಮ್ಮೆ ಸಾರ್ವಜನಿಕವಾಗಿ ದಾಖಲಾದ ಹೆಚ್ಚಿನ ಅಂತರರಾಷ್ಟ್ರೀಯ ಕಂಪನಿಗಳು ನಿಯಂತ್ರಿಸುತ್ತವೆ. ಒಂದು ಯಾದಿಗಾಗಿ ಗಣಿಗಾರಿಕಾ ಕಂಪನಿಗಳನ್ನು ನೋಡಿ.
ಗಣಿಗಾರಿಕಾ ಕೈಗಾರಿಕೆ ಎಂದರೆ ಏನು ಎಂದು ಚರ್ಚಿಸಲಾಗಿದೆ, ಇದರಲ್ಲಿ ನಿಜವಾಗಿ ಎರಡು ವಿಭಾಗಗಳಿವೆ, ಒಂದು ಹೊಸ ಸಂಪನ್ಮೂಲಗಳಿಗೆ ಪರಿಶೋಧನೆ, ಇನ್ನೊಂದು ಆ ಸಂಪನ್ಮೂಲಗಳ ಗಣಿಗಾರಿಕೆ.
ಪರಿಶೋಧನಾ ವಲಯ ವಿಶಿಷ್ಟವಾಗಿ ಏಕವ್ಯಕ್ತಿಗಳು ಮತ್ತು ಸಾಹಸೋದ್ಯಮ ಬಂಡವಾಳದ ಮೇಲೆ ಅವಲಂಬಿತವಾಗಿರುವ ಚಿಕ್ಕ ಖನಿಜ ಸಂಪನ್ಮೂಲ ಕಂಪನಿಗಳಿಂದ ("ಕೆಳ ದರ್ಜೆಯ") ಕೂಡಿದೆ.
ಗಣಿಗಾರಿಕಾ ವಲಯ ವಿಶಿಷ್ಟವಾಗಿ ಗಣಿಗಾರಿಕಾ ಕಾರ್ಯಾಚರಣೆಯಿಂದ ಖನಿಜಗಳನ್ನು ಉತ್ಪತ್ತಿ ಮಾಡುವ ಮೂಲಕ ನಡೆಯುವ ಬೃಹತ್ ಮತ್ತು ಅಂತರರಾಷ್ಟ್ರೀಯ ಕಂಪನಿಗಳಿಂದ ಕೂಡಿದೆ.
ಈ ಎರಡು ವಲಯಗಳ ಜೊತೆ ಪ್ರಪಂಚದ ತುಂಬಾ ಉಪಕರಣ ತಯಾರಿಕೆ, ಪರಿಸರೀಯ ಸಮೀಕ್ಷೆಗಳು ಮತ್ತು ಲೋಹ ಶಾಸ್ತ್ರದ ವಿಶ್ಲೇಷಣೆಗಳಂತಹ ವಿವಿಧ ಇತರ ಕೈಗಾರಿಕೆಗಳು ಸಹ ಗಣಿಗಾರಿಕಾ ಕೈಗಾರಿಕೆಯನ್ನು ಅನುಮೊದಿಸುತ್ತವೆ ಮತ್ತು ಅವಲಂಬಿತವಾಗಿವೆ. ಕೆನಡದ ಶೇರು ಪೇಟೆಗಳು ಗಣಿಗಾರಿಕಾ ಕಂಪನಿಗಳ ಮೇಲೆ ವಿಶೇಷ ಗಮನ ಹರಿಸಿವೆ, ಅದರಲ್ಲೂ ಟಿಎಸ್‍ಎಕ್ಸ್ ವೆಂಚರ್ ಎಕ್ಸ್ಚೇಂಜ್ ಮೂಲಕ ಕೆಳದರ್ಜೆಯ ಪರಿಶೋಧನಾ ಕಂಪನಿಗಳ ಮೇಲೆ; ಕೆನಡದ ಕಂಪನಿಗಳು ಈ ಎಕ್ಸ್ಚೇಂಜ್‍ಗಳ ಮೇಲೆ ಬಂಡವಾಳವನ್ನು ಹೆಚ್ಚಿಸುತ್ತಾರೆ ಮತ್ತು ವಿಶ್ವವ್ಯಾಪಿಯಾಗಿ ಪರಿಶೋಧನೆಯಲ್ಲಿ ಹಣವನ್ನು ತೊಡಗಿಸುತ್ತಾರೆ. ಜ್ಯೂನಿಯರ್‌ಗಳ ಕೆಳಗೆ ಅಲ್ಲಿ ವಸ್ತುಗಳ ಬೆಲೆಗಳನ್ನು ಬದಲಾಯಿಸುವುದರ ಮೇಲೆ ಪ್ರಮುಖವಾಗಿ ಕೇಂದ್ರೀಕೃತಗೊಂಡ ಕಾನೂನು ಸಮ್ಮತವಲ್ಲದ ಒಂದು ಸಂಭವನೀಯ ವಿಭಾಗವು ಅಸ್ತಿತ್ವದಲ್ಲಿವೆ ಎಂದು ಕೆಲವರು ವಾದಿಸಿದರು.
ಗಣಿಗಾರಿಕಾ ಕಾರ್ಯಾಚರಣೆಯನ್ನು ಅವುಗಳ ಮೂಲಸಂಪತ್ತಿಗನುಗುಣವಾಗಿ ಐದು ಮುಖ್ಯ ಗುಂಪುಗಳಾಗಿ ವಿಂಗಡಿಸಬಹುದು. ಅವು ಎಣ್ಣೆ ಮತ್ತು ನೈಸರ್ಗಿಕ ಅನಿಲಗಳ ಉದ್ಧರಣ, ಕಲ್ಲಿದ್ದಲು ಗಣಿಗಾರಿಕೆ, ಲೋಹದ ಅದಿರಿನ ಗಣಿಗಾರಿಕೆ, ಅಲೋಹ ಖನಿಜ ಗಣಿಗಾರಿಕೆ ಮತ್ತು ಕಲ್ಲುತೆಗೆಯುವುದು, ಮತ್ತು ಗಣಿಗಾರಿಕೆಗೆ ಸಹಕರಿಸುವ ಇತರ ಕಾರ್ಯಗಳು.
ಈ ಎಲ್ಲ ಗುಂಪುಗಳಲ್ಲಿ ಎಣ್ಣೆ ಮತ್ತು ನೈಸರ್ಗಿಕ ಅನಿಲಗಳ ಉದ್ಧರಣ ಇದರ ವಿಶ್ವವ್ಯಾಪಿ ಆರ್ಥಿಕ ಪ್ರಾಮುಖ್ಯತೆಯಿಂದಾಗಿ ಒಂದು ಬೃಹತ್ ಗುಂಪಾಗಿ ಉಳಿದಿದೆ.
ಸಂಭವನೀಯ ಗಣಿಗಾರಿಕೆ ಪ್ರದೇಶಗಳನ್ನು ಪರಿವೀಕ್ಷಿಸಲು, ಈಗ ಗಣಿಗಾರಿಕಾ ಕೈಗಾರಿಕೆಗಳು ಭೂಕಂಪನದ ಪರಿವೀಕ್ಷಣೆ ಮತ್ತು ದೂರದ ಸಂಜ್ಞೆಯನ್ನು ನೀಡುವ ಸೆಟಲೈಟ್‍ಗಳಂತಹ ಕೃತಕವಾದ ಹೊಸ ತಂತ್ರಜ್ಞಾನಗಳನ್ನು ಉಪಯೋಗಿಸುತ್ತಿದೆ.
ಕಾರ್ಪೊರೇಟ್ ವರ್ಗೀಕರಣ
ಗಣಿಗಾರಿಕಾ ಕಂಪನಿಗಳನ್ನು ಅವುಗಳ ಗಾತ್ರ ಮತ್ತು ಆರ್ಥಿಕ ಸಾಮರ್ಥ್ಯದ ಆಧಾರದ ಮೇಲೆ ವರ್ಗೀಕರಿಸಬಹುದು:
ಬೃಹತ್ ಕಂಪನಿಗಳು ಎಂದು ಪರಿಗಣಿಸುವ ಕಂಪನಿಗಳು ಕಂದಾಯಕ್ಕನುಗುಣವಾಗಿ 500 ಮಿಲಿಯನ್ ಯುಎಸ್ ಡಾಲರ‍್ಗಿಂತ ಹೆಚ್ಚು ವಾರ್ಷಿಕ ಗಣಿಗಾರಿಕೆಯನ್ನು ಹೊಂದಿರುತ್ತವೆ ಮತ್ತು ಸ್ವಂತವಾಗಿ ಒಂದು ಪ್ರಮುಖ ಗಣಿಯನ್ನು ಅಭಿವೃದ್ಧಿಗೊಳಿಸುವ ಆರ್ಥಿಕ ಸಾಮರ್ಥ್ಯವನ್ನು ಹೊಂದಿರುತ್ತವೆ.
ಮಧ್ಯಮ ಕಂಪನಿಗಳು 50 ಮಿಲಿಯನ್ ಯುಎಸ್ ಡಾಲರ‍್ಗಿಂತ ಹೆಚ್ಚು ಆದರೆ 500 ಮಿಲಿಯನ್ ಯುಎಸ್ ಡಾಲರ‍್ಗಿಂತ ಕಡಿಮೆ ವಾರ್ಷಿಕ ಕಂದಾಯವನ್ನು ಹೊಂದಿರುತ್ತವೆ.
ಸಣ್ಣ ಕಂಪನಿಗಳು ಅವುಗಳ ಉದ್ಧರಣದ ನಿಧಿಯ ಅಸಲಿನ ಹಣಕ್ಕೆ ಇಕ್ವಿಟಿ ಷೇರುಗಳ ಮೇಲೆ ಅವಲಂಬಿತವಾಗಿರುತ್ತವೆ.
ಸಣ್ಣ ಕಂಪನಿಗಳು ಮುಖ್ಯವಾಗಿ ಅಪ್ಪಟ ಉದ್ಧರಣ ಕಂಪನಿಗಳು, ಆದರೆ ಸಣ್ಣ ಪ್ರಮಾಣದಲ್ಲಿ ಉತ್ಪಾದಿಸುತ್ತವೆ, ಮತ್ತು 50 ಮಿಲಿಯನ್ ಯುಎಸ್ ಡಾಲರ್ ಕಂದಾಯವನ್ನು ಹೊಂದಿರುವುದಿಲ್ಲ.
ಸುರಕ್ಷತೆ
ಗಣಿಗಾರಿಕೆ ವ್ಯವಹಾರದಲ್ಲಿ ಅದರಲ್ಲೂ ಮುಖ್ಯವಾಗಿ ಉಪ-ಮೇಲ್ಮೈ ಗಣಿಗಾರಿಕೆಯಲ್ಲಿ ಸುರಕ್ಷತೆ ಬಹಳ ಕಾಲದಿಂದಲೂ ವಿವಾದಾತ್ಮಕ ವಿಷಯವಾಗಿದೆ.
ಹಿಂದಿನ ದಶಕಗಲ್ಲಿ ಇದ್ದಿದ್ದಕ್ಕಿಂತ ಇಂದಿನ ಕಾಲದ ಗಣಿಗಾರಿಕೆ ಗಣನೀಯವಾಗಿ ಸುರಕ್ಷಿತವಾಗಿದೆ, ಗಣಿಗಾರಿಕಾ ಅಪಘಾತ ಬಹಳ ಹೆಚ್ಚಾಗಿದೆ, 2002ರಲ್ಲಿ ಕ್ವೆಕ್ರೀಕ್ ಗಣಿ ರಕ್ಷಣೆ ಗಣಿಯಲ್ಲಿ ಸಿಕ್ಕಿಕೊಂಡ 9 ಪೆನ್ಸಿಲ್ವೇನಿಯದ ಕಲ್ಲಿದ್ದಲು ಗಣಿಗಾರರನ್ನು ಕಾಪಾಡಿತು. ಗಣಿಗಾರಿಕೆಯಲ್ಲಿ ಗಾಳಿ ಬೆಳಕನ್ನು ಸರಿಯಾಗಿ ಹಾಯಿಸುವುದು ಬಹಳ ಗಣಿಗಾರರಿಗೆ ಒಂದು ಮಹತ್ವದ ಸುರಕ್ಷತಾ ವಿಧಾನ.
ಗಣಿಗಳಲ್ಲಿ ಗಾಳಿ ಬೆಳಕಿನ ಕೊರತೆಯಿಂದ ಹಾನಿಕಾರಕ ಅನಿಲಗಳು, ಶಾಖ ಮತ್ತು ಧೂಳು ಉಪ-ಮೇಲ್ಮೈ ಗಣಿಗಳ ಒಳಗಿಂದ ಹೊರಬೀಳುತ್ತವೆ.
ಇವು ಸಾವಿನಿಂದ ಹಿಡಿದು ಇತರ ಹಾನಿಕಾರಕ ದೈಹಿಕ ತೊಂದರೆಗಳಿಗೆ ಕಾರಣವಾಗಬಹುದು. ಭೂಮಿಯಡಿಯಲ್ಲಿರುವ ಮೀಥೇನ್ ಮತ್ತು ಇತರ ವಾಯುನಿರ್ಮಿತ ಕಲುಷಿತಗಳ ಸಾಂದ್ರಣವು ಸಾಮಾನ್ಯವಾಗಿ ಸಾರಗುಂದಿಸುವಿಕೆ(ಗಾಳಿ ಬೆಳಕನ್ನು ಹಾಯಿಸುವುದು), ಸಮೂಹ ವಾಯು ಮಾರ್ಗವನ್ನು ಪ್ರವೇಶಿಸಿವುದಕ್ಕೆ ಮುಂಚೆ ಹಿಡಿಯುವುದು (ಮೀಥೇನ್ ನಾಲೆ-ವ್ಯವಸ್ಥೆ), ಅಥವಾ ವಿಭಜನೆ (ಮುಚ್ಚುವಿಕೆ ಮತ್ತು ನಿಲ್ಲಿಸುವಿಕೆ) ಗಳ ಮೂಲಕ ನಿಯಂತ್ರಿಸಲ್ಪಡುತ್ತದೆ.
ಕಾಯಿಸಿದ ಮಿಥೇನ್ ಅನಿಲ ಕಲ್ಲಿದ್ದಲು ಗಣಿಗಳಲ್ಲಿ ಸಿಡಿತದ ಸಾಮಾನ್ಯ ಮೂಲವಾಗಿದೆ, ಅಥವಾ ಹೆಚ್ಚು ತೀವ್ರವಾದ ಕಲ್ಲಿದ್ದಲ ಧೂಳಿನ ಸಿಡಿತಗಳು.
ಗಣಿಗಳಲ್ಲಿ ಅನಿಲಗಳು ಸಹ ಕೆಲಸಗಾರರಿಗೆ ವಿಷವಾಗಬಹುದು ಅಥವಾ ಗಣಿಯಲ್ಲಿ ಆಮ್ಲಜನಕವನ್ನು ಸ್ಥಳಾಂತರಿಸಬಹುದು, ಪರಿಣಾಮವಾಗಿ ಆಸ್ಫಿಕ್ಸಿಯೇಷನ್ ಉಂಟಾಗುತ್ತದೆ.
ಈ ಕಾರಣಕ್ಕಾಗಿ, ಗಣಿಗಾರರ ಗುಂಪುಗಳಲ್ಲಿ ಕೆಲಸಗಾರರು ಅನಿಲವನ್ನು ಪತ್ತೆಮಾಮಾಡುವ ಉಪಕರಣವನ್ನು ಹೊಂದಿರಲು ಎಮ್‍ಎಚ್‍ಎಸ್‍ಎ ಅಗತ್ಯವಾಗಿರುತ್ತದೆ.
CO, O2, H2S ನಂತಹ ಸಾಮಾನ್ಯ ಅನಿಲಗಳನ್ನು ಮತ್ತು % ಲೋವರ್ ಎಕ್ಸ್ಪ್ಲೋಸಿವ್ ಲಿಮಿಟ್ ಗಳನ್ನು ಇದು ಪತ್ತೆಮಾಡುತ್ತದೆ.
ಜೊತೆಗೆ, ಹೆಚ್ಚು ಅನಿಲವನ್ನು ಪತ್ತೆಹಚ್ಚಲು ನ್ಯಾನೊಟೆಕ್ನಾಲಜಿಯನ್ನು ಪರಿಚಯಿಸಿದಂತೆ ಹೊಸ ತಾಂತ್ರಿಕತೆಗೆ ಹೆಚ್ಚಿನ ನಿಯಂತ್ರಣಗಳನ್ನು ಕೋರಲಾಗಿದೆ.
ಅಧಿಕ ಉಷ್ಣತೆ ಮತ್ತು ಆರ್ದ್ರತೆಗಳು ಉಷ್ಣಾಘಾತವನ್ನು ಒಳಗೊಂಡಂತೆ ಶಾಖಕ್ಕೆ ಸಂಬಂಧಿಸಿದ ವ್ಯಾಧಿಗಳಿಗೆ ಕಾರಣವಾಗಬಹುದು, ಇದು ಪ್ರಾಣಾಂತಿಕವಾಗಬಹುದು.
ಧೂಳುಗಳು ಸಿಲಿಕೊಸಿಸ್, ಅಸ್ಬಸ್ಟೊಸಿಸ್ ಮತ್ತು ನ್ಯುಮೊಕೊನಿಯೋಸಿಸ್ (ಗಣಿಗಾರ ಶ್ವಾಸಕೋಶ ಅಥವಾ ಕಪ್ಪು ಶ್ವಾಸಕೋಶ ರೋಗ ಎಂದೂ ಸಹ ಕರೆಯುತ್ತಾರೆ) ನಂತಹ ಶ್ವಾಸಕೋಶಗಳ ತೊಂದರೆಗೆ ಕಾರಣವಾಗಬಹುದು.
ಗಣಿ ಕೆಲಸ ಮಾಡುವ ಕ್ಷೇತ್ರದ ಮೂಲಕ ಗಾಳಿಯನ್ನು ಹಾಯಿಸಲು ಗಾಳಿ ಬೆಳಕಿನ ವ್ಯವಸ್ಥೆ ಮಾಡಲಾಗಿರುತ್ತದೆ.
ಗಾಳಿಯ ಪ್ರಸರಣ ಗಣಿಯ ಪರಿಣಾಮಕಾರಿ ಗಾಳಿ ಬೆಳಕಿನ ವ್ಯವಸ್ಥೆಗೆ ಅಗತ್ಯವಾಗಿದೆ, ಇದನ್ನು ಸಾಮಾನ್ಯವಾಗಿ ಭೂಮಿಯ ಮೇಲೆ ಸ್ಥಾಪಿಸಿದ ಒಂದು ಅಥವಾ ಹೆಚ್ಚು ದೊಡ್ಡ ಗಣಿ ಫ್ಯಾನುಗಳು ಒದಗಿಸುತ್ತವೆ.
ಪ್ರತಿಯೊಂದು ಮುಖ್ಯ ಕೆಲಸದ ಜಾಗವು ಸ್ಥಿರವಾಗಿ ತಾಜಾ ಗಾಳಿಯನ್ನು ಪಡೆಯಲು ಗಣಿಯ ಸುತ್ತಲೂ ಸುತ್ತುಹಾಕಲು ಗಾಳಿಯನ್ನು ಒಮ್ಮುಖವಾಗಿ ಮಾತ್ರ ಹಾಯಿಸಲಾಗುವುದು.
ಗಣಿಗಾರಿಕೆಯ ಸಮಯದಲ್ಲಿ ಕೊಳಕನ್ನು ತೆಗೆದುಹಾಕಲು ಮತ್ತು ಬಂಡೆಯನ್ನು ಅದರ ನೈಜ ಸ್ಥಾನದಿಂದ ಹೊರತೆಗೆಯಲು ದೊಡ್ಡ ಖಾಲಿ ಹೊಂಡಗಳು, ರೂಮ್ಸ್ ಮತ್ತು ಸುರಂಗಗಳು, ಗಣಿಯ-ಒಳಗಿನವುಗಳನ್ನು ಗಳನ್ನು ಗಣಿಯೊಳಗೆ ಮಾಡುವುದು ಅಗತ್ಯವಾಗಿದೆ.
ಆಧುನಿಕ ವಿಧಾನಗಳು ಉಪ-ಮೇಲ್ಮೈ ಗಣಿಗಳಲ್ಲಿ ನಾಟ ಮಾಡುವುದು and ಬ್ರೇಸಿಂಗ್ ಗೋಡೆಗಳು ಮತ್ತು ಛಾವಣಿಗಳಿಗೆ ಗುಹೆಯ-ಒಳಗಿನವುಗಳಿಂದಾಗುವ ಘಾತಕ ಪರಿಣಾಮಗಳನ್ನು ಕಡಿಮೆ ಮಾಡಿದೆ, ಆದರೆ ಅಪಘಾತಗಳು ಇನ್ನೂ ಸಂಭವಿಸುತ್ತವೆ.
ಕೆಲವು ಪ್ರದೇಶಗಳಲ್ಲಿ ಭಾರಿ ಉಪಕರಣದಿಂದ ಸಹ ಗಣಿಗಾರರಿಗೆ ತೊಂದರೆಯಾಗುವ ಸಂಭವವಿದೆ, ಮತ್ತು ಸುರಕ್ಷತಾ ಕ್ರಮಗಳಿಗೆ ಆಧುನಿಕ ಸುಧಾರಣೆಗಳ ಹೊರತಾಗಿಯೂ ಪ್ರಪಂಚದ ತುಂಬ ಗಣಿಗಾರಿಕೆ ಅಪಾಯಕಾರಿಯಾಗಿದೆ.
ಪರಿತ್ಯಕ್ತ ಗಣಿಗಳು
ಸಂಯುಕ್ತ ಸಂಸ್ಥಾನ ಒಂದರಲ್ಲೇ ಸಾರ್ವಜನಿಕ ಮತ್ತು ಖಾಸಗಿ ಭೂಮಿಗಳಲ್ಲಿ 560,000 ಹೆಚ್ಚಾಗಿ ಪರಿತ್ಯಕ್ತ ಗಣಿಗಳಿವೆ.
ಹಳೆಯ ಗಣಿಗಳು ಕೆಲವೊಮ್ಮೆ ಅಪಾಯಕಾರಿಯಾಗಿರುತ್ತವೆ ಮತ್ತು ನಿರ್ಜೀವ ಅನಿಲಗಳನ್ನು ಹೊಂದಿರುತ್ತವೆ.
ಸೋರುವಿಕೆ ಅಥವಾ ಅಂತರಾಕ್ರಮಣದಿಂದ ಗಣಿಗಳಲ್ಲಿ ನಿಂತ ನೀರು ಆಳವಾದ ಹೊಂಡಗಳನ್ನು ಕಾಣದಂತೆ ಮಾಡುತ್ತದೆ ಮತ್ತು ನೀರಿನ ಕೆಳಗಿನ ಅಪಾಯ ಅನಿಲಗಳಂತಹ ಮುಖ್ಯ ತೊಂದರೆಯನ್ನುಂಟುಮಾಡುತ್ತದೆ.
ಜೊತೆಗೆ, ಹವಾಮಾನವು ಮೇಲ್ಮೈಯನ್ನು ಸವೆಸುವ ಕಾರಣದಿಂದ ಅದರ ಸುತ್ತಲಿರುವ ಬಂಡೆ ಮತ್ತು ಭೂಮಿಯನ್ನು, ಹಳೆಯ ಗಣಿಯನ್ನು ಪ್ರವೇಶಿಸುವುದು ಬಹಳ ಅಪಾಯಕಾರಿಯಾಗಬಹುದು.
ಶಬ್ಧ ಗೃಹಣದ ನಾಶ
ಭೂಮಿಯ ತೊಗಟೆಯ ಅತ್ಯಂತ ಗಟ್ಟಿಯಾದ ಸ್ತರಗಳನ್ನು ಸೀಳಲು ಗಣಿಗಾರರು ಸಾಕಷ್ಟು ಬಲವಾದ ಸಲಕರಣೆಗಳನ್ನು ಉಪಯೋಗಿಸುತ್ತಾರೆ.
ಉದಾಹರಣೆಗೆ, ರೂಫ್ ಬೊಲ್ಟರ್ (ಸಾಮಾನ್ಯವಾಗಿ ಗಣಿಯ ರೂಫ್ ಬೋಲ್ಟರ್ ಕೆಲಸ ಮಾಡುವವರು ಉಪಯೋಗಿಸುತ್ತಾರೆ) 115 ಡಿಬಿ ವರೆಗಿನ ಶಬ್ದ ಶಕ್ತಿಯ ಹಂತದವರೆಗೆ ತಲುಪಬಹುದು.
ಪ್ರತಿಧ್ವನಿಸುವ ಪರಿಣಾಮಗಳ ಜೊತೆ ಸೇರಿಕೊಂಡಿರುವ ನೆಲದಡಿಯ ಗಣಿಗಳ ಕೆಲಸಗಾರ ಸರಿಯಾದ ಗೃಹಣ ಸುರಕ್ಷತೆಯನ್ನು ತೆಗೆಕೊಂಡಿರದಿದ್ದರೆ ಶಬ್ದ ಗೃಹಣ ನಾಶದ ತೊಂದರೆ ಮಾತ್ರ ಅಲ್ಲ, ಒಎಸ್‍ಎಚ್‍ಎ ಸ್ಟ್ಯಾಂಡರ್ಡ್ಸ್ ನ ವಿರುದ್ಧ ಸಹ ಹೋಗುತ್ತದೆ.
ದಾಖಲೆಗಳು
2008ರಿಂದ ಪ್ರಪಂಚದ ಅತ್ಯಂತ ಆಳವಾದ ಗಣಿ 3,774 ಮೀಟರ್ ಆಳವಿರುವ ದಕ್ಷಿಣ ಆಫ್ರಿಕಾದ ಉತ್ತರ ಪಶ್ಚಿಮ ಪ್ರಾವೆನ್ಸಿನ ಸವುಕ ಗಣಿಯ ಬದಲಾಗಿ 3.9 ಕಿಲೋಮೀಟರ‍್ಗಳಿರುವ ದಕ್ಷಿಣ ಆಫ್ರಿಕಾದ ಕಾರ್ಲೆತೊನ್‍ವಿಲೆಯಲ್ಲಿನ ತೌತೊನ ಆಗಿದೆ.
ದಕ್ಷಿಣ ಆಫ್ರಿಕಾದ ಬಾಕ್ಸಬರ್ಗ್ ನಲ್ಲಿರುವ ಈಸ್ಟ್ ರ್ಯಾಂಡ್ ಗಣಿ ಸಂಕ್ಷಿಪ್ತವಾಗಿ 3,585 ಮೀಟರ್ ಹೊಂದಿರುವ ದಾಖಲೆ ಹೊಂದಿತ್ತು, ಮತ್ತು ತೌತೊನ್ 3,581 ಮೀಟರ್ ಆಳವಿದ್ದಾಗಲೂ ಸಹ ಇದನ್ನು ಪ್ರಪಂಚದಲ್ಲಿ ಅತ್ಯಂತ ಆಳವಾದ ಮೊದಲ ಗಣಿ ಎಂದು ಪ್ರಕಟಿಸಲಾಗಿತ್ತು.
1,444 ಮೀಟರ್ ಇರುವ ಫಿನ್‍ಲ್ಯಾಂಡಿನ ಪ್ಯ್ಹಜರ್ವಿಯಲ್ಲಿನ ಪ್ಯ್ಹಸಲ್ಮಿ ಗಣಿ ಯುರೋಪಿನಲ್ಲಿ ಅತ್ಯಂತ ಆಳವಾದ ಗಣಿಯಾಗಿದೆ.
1,400 ಮೀಟರ್ (ಸುರಂಗ ಮಾರ್ಗದ ಆಳ 1,100 ಮೀಟರುಗಳು) ಇರುವ ಇಂಗ್ಲೆಂಡಿನ ಬೌಲ್ಬಿ ಗಣಿ ಯುರೋಪಿನಲ್ಲಿ ಎರಡನೇ ಹೆಚ್ಚು ಆಳವಾದ ಗಣಿಯಾಗಿದೆ.
1,200 ಮೀಟರ್ ಇರುವ ಸಂಯುಕ್ತ ಸಂಸ್ಥಾನಗಳ ಉತಃದ ಬಿಂಗಮ್ ಕೆನ್ಯೊನ್‍ನಲ್ಲಿನ ಬಿಂಗಮ್ ಕೆನ್ಯೊನ್ ಗಣಿ ಪ್ರಪಂಚದ ಅತ್ಯಂತ ಆಳದ ಓಪನ್ ಪಿಟ್ ಗಣಿಯಾಗಿದೆ.